Nuut by Penguin Random House South Africa: Augustus 2020 | LitNet
Kyk na hierdie nuwe publikasies by Penguin Random House South Africa. Besoek ook hulle webwerf vir nog meer inligting.
Titel: Diep spoor
Outeur: Jeanette Stals
Tydens die Groot Trek laat drie vroue diep spore
Die bekende skrywer van spanningsverhale, Jeanette Stals, gee hierdie maand 'n historiese roman by Penguin Random House uit. Die boek gaan eers in e-boekformaat verskyn en sal in Februarie 2021 in gedrukte formaat verskyn.
Daar is Katrien, 'n sensitiewe waterverfskilder. Sy en haar man, Stefaans, wou vir hulle 'n lewe op 'n plaas op die Oosgrens maak. Maar toe hulle lewens op die plaas bedreig word, word hulle deel van Hendrik Potgieter se trek na die binneland. Stefaans glo dat hul daar 'n nuwe heenkome sal vind, ten spyte van al die hartseer en swaarkry wat hulle tydens die reis tref.
Titel: Waar onthou begin
Outeur: Connie Luyt
Toe Elfrieda ná 'n lang koma uiteindelik haar oë oopmaak, is haar kop leeg. Angs pak haar toe sy in 'n Durbanse hospitaal besef sy kan níks van haar verlede onthou ná sy voor 'n motor ingehardloop het nie.
Maar die onthou bring seer: Soos die herlewing van die tragedie van haar pa se ongeluk tydens 'n vakansie by die see en haar ma se kille verwyt en woede daarna.